Violences et vol
Material: papyrus
Place: Arsinoites
Categories: Eingabe
Thamunis an den König
Prügelei mit einer anderen Frau im Bad
Raub der Halskette
Gefangenhaltung durch den Komarchen
Raub des Mantels
Forderung von Ersatz (Schaden)
βασιλεῖ Πτολεμαίωι χαίρειν Θαμοῦνις, Ἡρακλεοπολῖτ[ις].[ ἀδικοῦμαι] ὑπ[ὸ Θο]θορτάιτος, τῆς κατοικούσης ἐν Ὀξο
ρύγχοις τοῦ Ἀρσινοίτου νομοῦ. τοῦ γὰρ α , Ἁθύρ, ἐπιξενω[θείσης μ]ου εἰς Ὀξόρυγχα καὶ πορευθείσης εἰς τὸ βαλανεῖον, 
ἡ ἐγκαλουμένη, ἐπιπαραγενομένη καὶ καταλαβοῦσά με λου[ομέν]ην ἐν πυέλωι ἐν τῶι γυναικείωι θόλωι, ἐξέβαλλέν με ἐκ τῆς 
πυέλου· ἐμοῦ δὲ οὐκ ἐκχωρούσης, καταγνοῦσά μου ὅτι ξένη εἰμ[ί, πλη]γάς μοι ἐνέβαλεν καὶ πλείους εἰς ὃ τύχοι μέρος τοῦ σώματός 
μου, τό τε περιτραχηλίδιον ἐκ καθορμίων λιθίνων ἀφείλετό μ[ου· μ]ετὰ δὲ ταῦτα καταβοησάσης μου Πετοσίρει τῶι κω
μάρχηι περὶ τούτων, ἀνακληθεῖσα ἡ Θοθορτάις καὶ προσφ[ωνήσ]ασα αὐτῶι ὁπότʼ ἠβούλετο, συμποιήσας αὐτῆι ὁ κωμάρχης 
προσαπήγαγέν με εἰς τὴν φυλακὴν καὶ συνέσχεν ἐφʼ ἡμέρας δ ἕ[ως] τοῦ ἐγδῦσαί με ὃ περιεβεβλήμην ἱμάτιον, ἄξιον  λ, ὃ καὶ 
[ἔ]χει ἡ ἐγκαλουμένη, καὶ οὕτως διεί[θ]ην. δέομαι οὖν σου, βασιλε[ῦ, πρ]οστάξαι Διοφάνει τῶι στρατηγῶι γράψαι Μοσχίωνι 
τῶι ἐπιστάτηι ἀποστεῖλαι Θορτάιν ἐπʼ αὐτὸν καί, τ[αῦτα] ἀληθῆ, ἐπαναγκάσαι αὐτὴν τό τε ἱμάτιόν μοι ἀπο
δοῦναι ἢ τὴν τιμὴν τὰς λ , περὶ δὲ ὧν συντετέλεσται εἴς μ[ε Δι]οφάνην διαγνῶναι, ἵνα διὰ σέ, βασιλεῦ, τύχω τοῦ 
δικαίου.   εὐτύχει. 
 Μοσχ[ί]ωνι. μά διάλυσον αὐτούς· εἰ δὲ [μή], ἀπό ὅπως ἐπὶ τῶν λα δι. 
 α, Γορπιαίου κη, Τῦβι ιβ.
α, Γορπιαίου κη, Τῦβι ιβ. 
Θαμοῦνις πρ Θοτορτάιον 
περὶ ἱματίου.